《送徐斯远从施枢帅隆兴》
宋代·韩淲

暮春雨乍歇，新晴绿阴生。啼鸟集幽听，残花惬閒情。

恻怆百虑感，良友倏告行。牵衣坐已久，欲语声不鸣。

东湖波浩荡，孺子名与清。今古信同调，下榻人自惊。

公贫良可疗，我志还当平。临觞毋重辞，公亦为我倾。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。